અહેવાલમાં વધુમાં જણાવવામાં આવ્યું છે કે દેશના સૌથી અમીર દસ ટકા લોકોની વાત કરીએ તો તેમની સંપત્તિ ૨૦૧૦ના ૬૮.૮ ટકાની સરખામણીએ ૨૦૧૬માં ૮૦.૭ ટકા સુધી પહોંચી ગઈ છે, જ્યારે દેશના ૫૦ ટકા ગરીબ પાસે કુલ સંપત્તિની માંડ ૨.૧ મિલકત છે. એજન્સીનું કહેવું છે કે સરકાર કોઈ પણ પક્ષની હોય પણ અમીર લોકોની સંપત્તિમાં સતત વધારો થઈ રહ્યો છે. વર્ષ ૨૦૦૦માં સૌથી અમીર એવા એક ટકા લોકોની સંપત્તિ દેશની કુલ સંપત્તિના ૩૬.૮ ટકા હતી, જે છેલ્લાં ૧૬ ‍વર્ષમાં એક તૃતીયાંશથી પણ વધુ વધી છે.